RG Kar: হাইকোর্টে মামলা ফেরানোর আবেদনে সুপ্রিম কোর্টের দ্বারস্থ নির্যাতিতার পরিবার

কলকাতা: আর জি করের (RG Kar) ঘটনায় নির্যাতিতার পরিবারের (Victim’s family) পক্ষ থেকে সুপ্রিম কোর্টে (Superme Court) আবেদন। সেই আবেদন জানানো হয়, মামলা ফেরানো হোক কলকাতা হাইকোর্টে (High Court)। আরও দাবি পুনরায় সিবিআইকে (CBI) তদন্তের নির্দেশ দিক আদালত।

দ্রুত শুনানির আবেদন জানিয়ে সুপ্রিম কোর্টের দৃষ্টি আকর্ষণের প্রস্তুতি নির্যাতিতার পরিবারের আইনজীবীর।

আরও পড়ুন: হাইকোর্টের আদেশের পুনর্বিবেচনা করা হোক, আদালতে সন্দীপ

উল্লেখ্য নির্যাতিতার পরিবারের পূর্বের দায়ের করা আবেদন প্রত্যাহার করা হয়েছিল। প্রধান বিচারপতির বেঞ্চের নির্দেশ ছিল নতুন করে আবেদন জানাতে পারবে নির্যাতিতার পরিবার।

গত বুধবার প্রধান বিচারপতি সঞ্জীব খান্না ও বিচারপতি সঞ্জয় কুমারের বেঞ্চ আরজি কর ইস্যুতে নির্যাতিতার পরিবারের আবেদন শোনে। প্রধান বিচারপতির ডিভিশন বেঞ্চ জানায়, যেহেতু ইতিমধ্যেই এই মামলায় একটি রায় হয়েছে, তাই নির্যাতিতার পরিবারকে নতুন করে আবেদন করতে হবে। প্রধান বিচারপতি সঞ্জীব খান্না বলেন, “আপনাদের আবেদনে এমন কিছু বিষয় রয়েছে যা বিতর্কিত। আদালতে আজ যা-ই বলা হোক, সেটার সুদূরপ্রসারী প্রভাব পড়বে।”

নির্যাতিতার পরিবারের আইনজীবী করুণা নন্দী আদালতে বলেন, সেটা আমরাআমরা সেটা জানি। কিন্তু সময়ের বিষয়টি মাথায় রাখতে হবে। রায় ঘোষণার আগেই এই আবেদন করা হয়েছিল।” আদালত জানিয়ে দেয়, সেটা জানিয়েই নতুন করে মামলা করতে হবে নির্যাতিতার পরিবারকে।